## La Ciutat de les Arts i les Ciències supera el milió d'entrades venudes durant els mesos d'estiu

*** En els mesos de juny, juliol i agost s'han venut 1.171.912 entrades per a l'Hemisfèric, Museu de les Ciències i Oceanogràfic, que suposen un 11 % més que en el mateix període de 2022
* El Museu de les Ciències i l'Oceanogràfic registren el millor agost des que es van inaugurar
* **​​​​​​​​​​​​​​**De gener a agost de 2023, s'han superat els 2,3 milions d'entrades venudes**

La Ciutat de les Arts i les Ciències ha venut durant aquest estiu al llarg de juny, juliol i agost un total d'1.171.912 entrades, que suposen un 11 % més que en el mateix període de 2022. Per edificis, per a visitar l'Hemisfèric s'han venut 138.389 entrades, un total de 349.905 per al Museu de les Ciències i per a l'Oceanogràfic, 683.618 entrades.    
   
Així mateix, el Museu de les Ciències i l'Oceanogràfic han registrat la millor dada de vendes de qualsevol mes d'agost des que es van inaugurar l'any 2000 i 2003, respectivament.  
   
A més, més de 217.000 visitants han recorregut les instal·lacions de CaixaForum València, els festivals de música que s'han realitzat als exteriors del complex han comptat amb més de 155.000 assistents i els concerts gratuïts organitzats al costat de Berklee València amb aproximadament 2.000 persones.  
   
**Acumulat anual**  
   
Respecte al nombre d'entrades venudes des del passat 1 de gener de 2023, se n'han venut un total de 2.362.036, cosa que significa un 18 % més que en 2022. L'Hemisfèric ha aconseguit 290.672 espectadors, un 9 % més que l'any passat; el Museu de les Ciències, 725.783 visitants, un 22 % més que el 2022, i l'Oceanogràfic ha venut 1.345.581 entrades, la qual cosa suposa un 18 % més que l'any anterior.  
   
Així mateix, les activitats amb més èxit a l'Oceanogràfic han sigut el ‘Cinema 4D’, amb 109.553 entrades venudes, i el ‘Back Stage Tour’, amb 19.985 persones. Quant al Museu de les Ciències, un total de 26.502 persones han participat en els tallers de ‘La ciència a escena’ i 25.513 visitants han gaudit del simulador espacial.  
   
Respecte a la procedència dels visitants, els estrangers i estrangeres han augmentat un 45 % respecte al 2022 i destaquen les persones procedents d'Itàlia, França, el Regne Unit, Alemanya i Holanda.

Del total procedents d'Espanya, el percentatge de públic ha augmentat un 19 %, sobretot de Madrid, Barcelona i Múrcia. Les persones procedents d'Alacant i Castelló creixen un 15 % i un 28 %, respectivament, comparat amb l'any 2022.

Fecha: 04/09/2023